ઇકો-મોક્ષ સંબંધી એક અહેવાલ ‘મિડ-ડે’એ થોડા મહિના પહેલાં પ્રકાશિત કર્યો હતો. એ અહેવાલ પ્રકાશિત થયા પછી આ પ્રોજેક્ટ માટે ચારે તરફથી મદદનો વરસાદ વરસ્યો હતો. આ સ્મશાનમાં સમાજના તમામ વર્ગના લોકોને મફત અગ્નિસંસ્કારની સુવિધા ઉપરાંત મૃત્યુ પામેલી જે વ્યક્તિનાં સગાંઓ વિદેશમાં વસેલાં હોય તેમના માટે વાઇ-ફાઇ સાથે અંતિમવિધિના જીવંત વિડિયો કવરેજની, રેફ્રિજરેટેડ કૉફિનની અને સ્ટેનલેસ સ્ટીલનાં ફોલ્ડેબલ સ્ટ્રેચર્સની સુવિધા રાહતદરે મળશે.